Rikunarita-ORG/Wikinium huggingface dataset:
# সভ্যতার সূতিকাগার

সভ্যতার সূতিকাগার হিসেবে বিবেচিত সভ্যতাগুলোর একটি হচ্ছে প্রাচীন মিশরীয় সভ্যতা। চিত্রে খ্রিষ্টপূর্ব ২৬ শতকে নির্মিত গিজার পিরামিডগুলো দেখা যাচ্ছে যা প্রাচীন মিশরীয় সভ্যতার অন্যতম নিদর্শন হিসেবে বিবেচিত।
**সভ্যতার সূতিকাগার** হচ্ছে কোনো স্থানে উদ্ভব হওয়া একটি সংস্কৃতি যেখানে অন্যত্র সৃষ্ট কোনো মানবসভ্যতার কোনো প্রকার প্রভাব ও যোগাযোগ ছাড়াই স্বাধীনভাবে একটি সভ্যতার জন্ম হয়। শহর বা শহুরে বসতি স্থাপনের সক্ষমতাকে কোনো সমাজের ‘সভ্য’ হওয়ার প্রধান বৈশিষ্ট হিসেবে পরিগণিত। সভ্যতার অন্যান্য বৈশিষ্ট্যের মধ্যে রয়েছে কোনো স্থানে স্থায়ীভাবে বসবাসকৃত জনগণের উপস্থিতি, স্মৃতিচিহ্নমূলক স্থাপনা তৈরির সক্ষমতা, সামাজিক শ্রেণি ও অসমতার উপস্থিতি, এবং যোগাযোগের উদ্দেশ্যে লিখন পদ্ধতির ব্যবহার। মানবসভ্যতায় একাধিক সরল সমাজ একত্রিত হয়ে পর্যায়ক্রমে তা জটিল সামাজিক ব্যবস্থায় রূপ লাভ করে।

পণ্ডিতগণ সাধারণত ছয়টি সভ্যতাকে সভ্যতার সূতিকাগার হিসেবে চিহ্নিত করেছেন। এর মধ্যে প্রাচীন বিশ্বে সৃষ্ট চারটি সভ্যতার মধ্যে রয়েছে মেসোপটেমীয়, প্রাচীন মিশরীয়, প্রাচীন ভারতীয়, এবং প্রাচীন চৈনিক সভ্যতা। অপরদিকে নতুন বিশ্বে সৃষ্ট সভ্যতা দুইটির মধ্যে রয়েছে পেরুর উপকূলবর্তী অঞ্চলে সৃষ্ট কারাল সভ্যতা এবং মেক্সিকোতে সৃষ্ট ওলমেক সভ্যতা। প্রথম সভ্যতাগুলোর প্রত্যেকেই টিকে থাকার জন্য কৃষিকাজকে তাদের মূল জীবিকা হিসেবে ধারণ করেছিলো। তবে কারাল সভ্যতা প্রথম দিকে তাদের জীবিকা নির্বাহের জন্য সামুদ্রিক সম্পদের উপর নির্ভরশীল থাকতে পারে। তবে প্রতিটি সভ্যতাই কৃষক কর্তৃক উৎপাদিত উদ্ধৃত্তকে তাদের কেন্দ্রীয় সরকারব্যবস্থা, রাজনৈতিক নেতা, ধর্মগুরু, এবং শহরের কেন্দ্রের গণপূর্ত কার্যক্রমকে সহায়তা ও টিকিয়ে রাখতে ব্যবহার করেছে।

অনানুষ্ঠিকভাবে আরও কিছু ঐতিহাসিক সভ্যতাকে সম্বোধন করতে ‘সভ্যতার সূতিকাগার’ পরিভাষাটি ব্যবহৃত হয় যার মধ্যে অন্যতম হচ্ছে গ্রিক সভ্যতা যাকে মূলত ‘পশ্চিমা সভ্যতার সূতিকাগার’ হিসেবে অভিহিত করা হয়।

## তথ্যসূত্র

## বহিঃসংযোগ

* উইকিমিডিয়া কমন্সে সভ্যতার সূতিকাগার সম্পর্কিত মিডিয়া দেখুন।
# শর্টস

জিন্সের শর্টস পরিহিত নারী, এবং ব্যাকগ্রাউন্ডে খাকি রংয়ের শর্টস পরিহিত পুরুষ।
**শর্টস** (ইংরেজি: Shorts) হচ্ছে শরীরের শ্রোণী অঞ্চলে পরিধানযোগ্য একপ্রকার পোশাক। পুরুষ ও নারী উভয়ের ক্ষেত্রেই শর্টসের প্রচলন রয়েছে। এটি কোমরকে ঘিরে থাকে, এবং পায়ের ওপরাংশ থেকে হাঁটু পর্যন্ত বিস্তৃত হতে পারে। কিন্তু এটি পুরো পা ঢেকে রাখে না। অন্তর্বাস ও বহির্বাস উভয় হিসেবেই শর্টসে ব্যবহার প্রচলিত। কারণ এটি সহজে পরিধান করা যায় ও আরামদায়ক। পায়জামার ক্ষুদ্র সংস্করণকেই শর্টস বলা হয়, কারণ পায়জামা পুরো পা ঢেকে রাখলেও শর্টস তা করে না।

## সামাজিক অবস্থান

### যুক্তরাষ্ট্র ও ইউরোপ

উনিশ শতক থেকে বিশ শতকের শুরু পর্যন্ত যুক্তরাষ্ট্র ও ইউরোপের বেশিরভাগ স্থানে শুধুমাত্র অপ্রাপ্তবয়স্ক ছেলেদের মধ্যেই শর্টস পরার প্রচলন দেখা যেতো। নির্দিষ্ট উচ্চতা ও পরিপক্কতা অর্জনের আগ পর্যন্ত তারা শর্টস পরতে পারতো। বয়ঃসন্ধিকালীন সময়ে তারা প্রথমে লম্বা পায়জামা পরিধান করতো। সেসময় ধারণা প্রচলিত ছিলো যে, শর্টস শুধুমাত্র ছোট ছেলেদের পোশাক। নিজেদেরকে অপরিপক্ক মনে হবে, এজন্য বড়রা শর্টস পরতেন না। সামাজিক কারণেই বেশিরভাগ সমাজেই মেয়েরা শর্টস পরিধান করতো না।

১৮৯০-এর দশকে নি প্যান্ট নামক এক ধরনের খাট প্যান্ট মার্কিন ছেলেদের মাঝে খুবই জনপ্রিয় হয়ে ওঠে। পল্লী অঞ্চলের অনেক স্কুল বালকদের মধ্যেই এ ধরনের শর্টস পরিধানের প্রচলন লক্ষ্য করা যায়। সেমসময় মার্কিন ছেলেরা লম্বা স্টকিংয়ের সাথে শর্টস পরতো। এই স্টাইলের পরিবর্তন শুরু হয় ১৯০০-এর দশকে, যখন মার্কিন ছেলেরা নিকারবোকার পরা শুরু করে। সেসময় ইউরোপে এ ধরনের খাট প্যান্ট অনেক জনপ্রিয় হয়ে ওঠে।

দ্বিতীয় বিশ্বযুদ্ধের সময় যখন সৈন্যরা বিভিন্ন উষ্ণমণ্ডলীয় স্থানে যুদ্ধে যাবার সময় গরম আবহাওয়ার কারণে তারা প্রায়ই শর্টস পরিধান করতেন। কিন্তু শর্টস শুধুমাত্র ছোট বালকদের পোশাক, এই ধারণা থেকে বেরিয়ে আসতে অনেক সময় লেগেছিলো। এমন কী এখনো কিছু স্থানে এরূপ ধারণা প্রচলিত আছে। বিশ শতকের শেষের দিক থেকে গরম আবহাওয়া সাধারণভাবে পুরুষের শর্টস পরার প্রচলন শুরু হয়।

কিছু কিছু দেশে শর্টস পরার কিছু নির্দিষ্ট স্থান রয়েছে। সেসব ক্ষেত্রে এটি একটি অপ্রাতিষ্ঠানিক পরিধেয় হিসেবে স্বীকৃত। ব্যতিক্রম হিসেবে কিছু দেশে অফিসের মতো আনুষ্ঠানিক পরিবেশেও শর্টস পরা স্বীকৃত। যেমন: বারমুডা, দক্ষিণ আফ্রিকা, অস্ট্রেলিয়া, ও নিউজিল্যান্ড।

### বিশ্বব্যাপী

ছোট ছেলেদের জন্য শর্টস পরার প্রচলন থাকলেও যুক্তরাষ্ট্র ও ইউরোপের মতো একই কারণে বিশ্বের অন্যান্য স্থানেও ১৯ শতকের আগ পর্যন্ত পরিণত বয়সের ছেলেদের মাঝে খুব কমই শর্টস পরার প্রচলন দেখা যেতো।

পশ্চিমে মেয়েদের মাঝে শর্টস পরার প্রচলন কম, কিন্তু এটি স্থানভেদে যথেষ্ট পরিবর্তিত হয়। বড় বড় শহরগুলোতে মেয়েদের মাঝেই প্রায়ই বহির্বাস হিসেবে শর্টস পরার প্রচলন দেখা যায়। কিছু দেশে পরিণত বয়সের মেয়েদেরও হাঁটু পর্যন্ত ছোট ঢিলেঢালা শর্টস পরার প্রচলন আছে। এটিকে শিষ্টাচার বহির্ভূত ধরা হয় না। এছাড়া হাঁটুর আগেই শেষ হওয়া শর্টসগুলো সচারচর প্রাক-বয়সন্ধিকালীন মেয়েদের ক্ষেত্রে দেখা যায়।

## স্টাইল

* ব্যাগিজ
* বারমুডা শর্টস
* বোর্ড শর্টস
* বক্সার শর্টস
* বয়শর্টস
* বান শর্টস
* কার্গো শর্টস
* কুলোটেস
* কাট-অফ শর্টস বা ডেইজি ডিউক
* সাইক্লিং শর্টস
* ডলফিন শর্টস
* জিম শর্টস
* হট প্যান্ট
* জিন্স শর্টস
* লিডারহোসেন
* চামড়ার শর্টস
* প্লেইড শর্টস
* দৌড়ানোর শর্টস
* ছোট শর্টস
* শর্ট পায়াজাম বা স্কুল শর্টস
* স্কোর্ট
* স্ল্যাকেট
* থ্রি কোয়ার্টার প্যান্ট বা ফ্লাড প্যান্ট
* জিপ-অফ শর্টস

## টীকা
# মৌলবাদ
সংক্ষিপ্ত ইউআরএল

**মৌলবাদ** (ইংরেজি: Fundamentalism) হচ্ছে গোঁড়া ধর্মীয় মতবাদসমূহের কঠোর অনুগমনের চাহিদা; যা সাধারণত বোঝায় উদার ধর্মতত্ত্বের বিরুদ্ধে একটি প্রতিক্রিয়া। এই শব্দটি ইংরেজি ফান্ডামেন্টালিজম শব্দের অনুবাদ। মৌলবাদ শব্দটির সাধারণ অন্য অর্থ হল মূলজাত। এখানে মূল শব্দটি দ্বারা ধর্ম বোঝানো হচ্ছে। অর্থাৎ আদি কাল থেকেই ধারনাটি ধর্মের সঙ্গে যুক্ত হয়ে আছে। মৌলবাদীরা আক্ষরিক অর্থের সব কিছু গ্রহণ করে থাকেন। কিন্তু পৃথিবীর অন্যান্য দেশে অন্যান্য ধর্মাবলম্বীদের মধ্যে মৌলবাদ নতুনভাবে তৈরি হয়েছে। সেসব দেশে মৌলবাদের রাজনৈতিক রূপের উদ্দেশ্য রাষ্ট্রনৈতিক ক্ষমতা দখল।

মৌলবাদ বা Fundamentalism শব্দটি সর্বপ্রথম ১৯২২ সালে আমেরিকায় ব্যবহৃত হয়।

## তথ্যসূত্র

## বহিঃসংযোগ

* The Sword of the Lord: The Roots of Fundamentalism in an American Family, book by Andrew Himes  ওয়েব্যাক মেশিনে আর্কাইভকৃত ১৯ সেপ্টেম্বর ২০২০ তারিখে
* Can Anyone Define Fundamentalist? Article by Terry Mattingly via Scripps Howard News Service
* বিবিসির *ইন আওয়ার টাইম*-এ Fundamentalism
* Richard Dawkins' *The God Delusion* and Atheist Fundamentalism by Simon Watson, published in Anthropoetics XV,2 Spring 2010
* Shared Insights: Women's Rights Activists Define Religious Fundamentalisms
* The Appeal-and Peril-of Fundamentalism by Dr. Bert B. Beach
* *The Fundamentals* not complete at 2011-07-26.
* *The Fundamentals: A Testimony to the Truth* Online version of "The Fundamentals", not complete at 2011-07-26.
* International Coalition Against Political Islam
* Revolutionary Association of the Women of Afghanistan (RAWA)
* No to Political Islam
* Psychological Issues of Former Members of Restrictive Religious Groups by Jim Moyers
* Q & A on Islamic Fundamentalism
* www.blessedquietness.com a conservative Christian website, maintained by Steve van Natten
* Women Against Fundamentalism (UK)
* The Rise of Religious Violence
* Yahya Abdul Rahman's Take On Fundamentalists And Fundamentalism
* Roots of Fundamentalism Traced to 16th Century Bible Translations, Harvard University, November 7, 2007.
* The Fundamentalist Distortion of the Islamic Message by Syed Manzar Abbas Saidi, published in Athena Intelligence Journal
* Fundamentalism linked to intimate partner violence
* Evangelicalism – Fundamentalism; What Is The Difference?
* Admiel Kosman, Between Orthodox Judaism and nihilism: Reflections on the recently published writings of the late Rabbi Shimon Gershon Rosenberg, Haaretz, Aug.17, 2012.

টেমপ্লেট:দার্শনিক বিষয়সমূহ
# ফিলিপস

কনিনক্লিজকে ফিলিপস এন. ভি.|  |
| সদর দপ্তর আমস্টারডাম, নেদারল্যান্ডস |
| ধরন | সীমাবদ্ধ সংস্থা |
| শেয়ারবাজার প্রতীক | ইউরোনেক্সট: PHIA, NYSE: PHG |
| আইএসআইএন | NL0000009538 |
| শিল্প | ইলেক্ট্রনিক্স |
| প্রতিষ্ঠাকাল | আইন্দহোভেন, মে ১৫, ১৮৯১ |
| প্রতিষ্ঠাতা | জেরার্ড ফিলিপস ফ্রেডরিক ফিলিপস |
| সদরদপ্তর | আমস্টারডাম, নেদারল্যান্ডস |
| বাণিজ্য অঞ্চল | বিশ্বব্যাপী |
| প্রধান ব্যক্তি | Jeroen van der Veer (Chairman) Frans van Houten (CEO) |
| পণ্যসমূহ | Home appliances লাইটিং মেডিকেল সরঞ্জাম |
| আয় | €২৪.৭৮ বিলিয়ন (২০১২) |
| সুদ ও করপূর্ব আয় | €১.০৩০ বিলিয়ন (২০১২) |
| নীট আয় | €226 মিলিয়ন (২০১২) |
| মোট সম্পদ | €২৯.০৭07 বিলিয়ন (২০১২) |
| মোট ইকুইটি | €১১.১৪ বিলিয়ন (২০১২) |
| কর্মীসংখ্যা | ১২১,২৮৪ (২০১২) |
| বিভাগসমূহ | ফিলিপস কনজিউমার লাইফস্টাইল ফিলিপস হেলথকেয়ার ফিলিপস লাইটিং |
| ওয়েবসাইট | philips.com |

**কনিনক্লিজকে ফিলিপস এন. ভি.** একটি প্রযুক্তি কোম্পানি যার সদর দপ্তর আমস্টারডামে। ১৮৯১ সালে গেরার্ড ফিলিপস এবং ফ্রেডরিক ফিলিপস এটি প্রতিষ্ঠা করেন। এটি বিশ্বের অন্যতম সর্ববৃহৎ ইলেক্ট্রনিক্স কোম্পানি এবং ৬০টির বেশি দেশে প্রায় ১২২,০০০ কর্মী রয়েছে।
এটি মূলত তিনটি ডিভিশনে বিভক্ত। এগুলো হলো : ফিলিপস কনজিউমার লাইফস্টাইল, ফিলিপস হেলথকেয়ার এবং ফিলিপস লাইটিং।

## ইতিহাস

### ফিলিপস রেডিও

## পণ্যসমূহ

ফিলিপস হেলথকেয়ার পণ্যসমূহের মধ্যে রয়েছে:

|  |  |
| --- | --- |
| ক্লিনিকাল ইনফর্মেটিক্স
* কার্ডিওলজি ইনফর্মেটিক্স (Xcelera)
* ইমেজিং ইনফর্মেটিক্স (IntelliSpace PACS, XIRIS)
* IntelliSpace family of solutions

ইমেজিং সিস্টেম
* কার্ডিও/ভাস্কুলার এক্স-রে
* কম্পিউটেড টমোগ্রাফি (সিটি)
* ফ্লুরোস্কপি
* ম্যাগনেটিক রেজোন্যান্স ইমেজিং (এমআরআই)
* Mobile C-Arms
* নিউক্লিয়ার মেডিসিন
* পিইটি (পজিট্রন এমিশন টমোগ্রাফি)
* পিইটি/সিটি
* রেডিওগ্রাফি
* রেডিয়েশন অনকোলজি সিস্টেমসরুট
* আলট্রাসাউন্ড

ডায়াগনোস্টিক মনিটরিং
* ডায়াগনোস্টিক ইসিজি

ডিফিব্রিলেটরস
* অ্যাক্সেসরিজ
* সরঞ্জাম
* সফটওয়্যার

কনজিউমার
* ফিলিপস অ্যাভেন্ট

  | প্যাশেন্ট কেয়ার অ্যান্ড ক্লিনিকাল ইনফর্মেটিক্স
* অ্যানাস্থেটিক গ্যাস মনিটরিং
* রক্তচাপ
* ক্যাপনোগ্রাফি
* D.M.E.
* ডায়াগনোস্টিক স্লিপ টেস্টিং
* ইসিজি
* Enterprise Patient Informatics Solutions

OB TraceVue
Compurecord
ICIP
eICU Program
Emergin
* Hemodynamic
* IntelliSpace PACS
* IntelliSpace Portal
* Multi-Measurement Servers
* Neurophedeoiles
* পালস অক্সিমেট্রি
* তাপমাত্রা
* Transcutaneous Gases
* ভেন্টিলেশন
* ViewForum
* Xcelera
* XIRIS
* Xper Information Management

  |

## লোগো

* ফিলিপস শিল্ড মার্চ ২০০৮ পর্যন্ত ব্যবহৃত
* ফিলিপস লোগো মার্চ ২০০৮ পর্যন্ত ব্যবহৃত
* বর্তমান ফিলিপস লোগো
* ফিলিপস শিল্ড নভেম্বর ২০১৩ পর্যন্ত ব্যবহৃত
* ২০১৩ সালের নভেম্বরে ফিলিপস শিল্ড ডিজাইন চালু করা হয়

## তথ্যসূত্র